Tórshavn

Thoriporto (del latino classic: Thori Portus; officialmente in lingua faeroese: Tórshavn, e danese: Thorshavn, ambes del nordico antique: Þórshǫfn) es le burgo capital del Insulas Faeroe, nation constitutive del corona danese.

Con un population de plus o minus 22 000 habitantes, circa 42% del population faeroese tote, Thoriporto es le urbe le plus grande del pais e su centro politic, economic, e cultural, ultra que le sede del Parlamento faeroese (Løgting). Illo se trova in le meridie de Streymoy, le insula principal del archipelago, inter le colles Húsareyn e Kirkjubøreyn.

Le nomine Tórshavn significa "porto de Thor", ma es saepe vocate in faeroese simplemente Havnin, "Le Porto". Fundate in le seculo X, illo pote esser considerate le capital national le plus ancian de Europa septentrional.